पशु तस्कर गायों से भरा कंटेनर छोड़कर फरार, एक गाय व एक बछड़ा मिले मृत

संवाद सूत्र, ढिगावा मंडी : गांव सेहर के समीप बृहस्पतिवार रात करीब आठ बजे ग्रामीणों को देखकर कुछ

व्यक्ति गायों से भरा एक कंटेनर छोड़कर फरार हो गए। गायों से कंटेनर भरा होने पर वहां पर ग्रामीणों की भीड़ जमा हो गई। कंटनेर की तलाशी लेने पर उसके अंदर एक गाय व एक बछड़ा मृत पड़ी हुई मिली, जबकि पांच गाय व तीन बछड़े तड़प रहे थे। पुलिस ने कंटनेर को कब्जे में लेकर कार्रवाई शुरू कर दी है। ग्रामीणों की मदद से मृत गायों को गांव में दफनाया गया।

गांव सेहर के पास से एक कंटेनर गुजर रहा था तो रास्ते में गांव के सरपंच व कुछ ग्रामीणों ने कंटेनर के अंदर से मृत जानवरों की बदबू आई। इस पर संदेह होने पर कंटेनर का गांव के लोगों ने पिकअप डाले से पीछा किया। बताया जाता है कि कंटेनर में सवार व्यक्तियों ने पिकअप डाला को भी टक्कर मारने की कोशिश की। बाद में

गांव सेहर व लालपुर ढाणी के बीच में आरोपित कंटनेर को छोड़कर फरार हो गए। ग्रामीणों ने घटना की सूचना लोहारू पुलिस को दी। पुलिस ने मौके पर पहुंच कर कार्रवाई की। कंटेनर के अंदर एक गाय व एक बछड़ा व पांच गाय मरी हुई मिली, जबकि पांच गाय व तीन बछड़े घायल अवस्था में तड़प रहे थे। बताया जाता है कि यह गाय कई दिन पहले कंटनेर में भरी हुई लगती है।

----

वर्जन

-- कंटेनर से बदबू आने पर ग्रामीणों ने उसका पीछा किया। अब कंटेनर तस्करों का है किया फिर ग्रामीणों का इसकी पुलिस द्वारा जांच की जा रही है। जांच के बाद कंटेनर मालिक व आरोपितों का पता चला पाएगा।

--अशोक सरपंच, गांव सेहर --- --

वर्जन

पुलिस ने कंटेनर को कब्जे में ले लिया है। मृत गायों को ग्रामीणों की मदद से दफनाया जा रहा है, जबकि घायल गाय नजदीक की गोशाला में छोड़ दी गई है। पुलिस मामला दर्ज कर आरोपितों को गिरफ्तार करेगी।

--करणपाल सिंह, एसएचओ लोहारू --

--------------

Posted By: Jagran

डाउनलोड करें जागरण एप और न्यूज़ जगत की सभी खबरों के साथ पायें जॉब अलर्ट, जोक्स, शायरी, रेडियो और अन्य सर्विस